Vyhodnotenie pripomienkového konania		Správa o zriadení sprostredkovateľských orgánov pod riadiacim orgánom na úrovni NUTS 2 a ich zapojenie do implementácie Spoločného regionálneho operačného programu 	
			
Spôsob pripomienkového konania:		Skrátený  –  5 dní (23. 5. – 29. 5. 2006)	
			
Zoznam oslovených subjektov:		Podpredseda vlády SR pre európsku integráciu, ľudské práva a menšiny - ÚV SR, Odbor vládnej agendy ÚV SR, MZV SR, MV SR,  MH SR, MF SR, MK SR, MO SR, MŠ SR, MZ SR, MS SR,   
MDPT SR, MPSVR SR, MP SR, MŽP SR, NBS,  ŠÚ SR, predseda BSK, predseda TTSK, predseda NSK, predseda BBSK, predseda TNSK, predseda KSK, predseda PSK, predseda ŽSK, ZMOS, ÚMS, KOZ, AZZZ SR, RÚZ, SOPK, SPPK, ZPS, SŽK, Centrum pre podporu miestneho aktivizmu, OZ Vidiecky parlament, Slovenská rektorská konferencia, Rada zástupcov ISRRA	
Počet oslovených subjektov:		38	
Zaslali do stanoveného termínu:		17	
Zaslali po termíne:		0	
Vôbec nezaslali:		21	
Subjekty, ktoré nemali pripomienky:		MO SR, NBS, MS SR, MP SR, MŽP SR, MPSVR SR	
			
Počet vznesených pripomienok:		69	
			
Počet zásadných pripomienok:		20	
-	počet akceptovaných:		14	
-	počet neakceptovaných:
-	- z toho N(S)
-	- z toho N(RO)
-	- z toho N	     	6
6
0
0	
			
Počet obyčajných pripomienok:		49	
-	počet akceptovaných:		42	
-	počet neakceptovaných:
-	- z toho N(S)
-	- z toho N(RO)
-	- z toho N		7
3
4
0	

Zoznam subjektov, ktoré mali zásadné pripomienky		MŠ SR, Úrad BSK, Úrad NSK (3), MF SR	

Rozporové konania (zásadné pripomienky)				
s kým, kedy, na akej úrovni, s akým výsledkom:			

		1.	Úrad  BSK, 30. 5. 2006
2.	Pracovné stretnutie predsedov samosprávnych krajov s ministrom Výstavby a regionálneho rozvoja, 26.5.2006 
3.	MF SR, 31. 5. 2006 

  	
Počet odstránených pripomienok:				75
 /súčet A + N(S) + N(RO)/

Počet neodstránených pripomienok:			0	

Vysvetlivky k tabuľke s pripomienkami:
A 	– akceptovaná pripomienka
C	– čiastočne akceptovaná pripomienka
N	– neakceptovaná pripomienka
N(S)        – neakceptovaná zásadná pripomienka, stiahnutá zo strany pripomienkujúceho subjektu na rozporovom konaní. (S = stiahuté)
N(RO)     – neakceptovaná zásadná pripomienka, ktorá bola v rámci diskusie na rozporovom konaní vysvetlená a rozpor bol odstránený. (RO = rozpor odstránený)

Rezort	P.č.	Pripomienka	Typ	Vyh.	Spôsob vyhodnotenia	
Ministerstvo školstva SR	1. 	V časti 1), bod (ii) nahradiť názov prioritnej osi 1. Infraštruktúra vzdelávania, názov Infraštruktúra základného vzdelávania v súlade s aktuálnym znením NSRR. 	Z	A	Text bol v súlade s pripomienkou opravený.  	
Ministerstvo vnútra SR	2.	Názov predloženého materiálu nie je podľa nášho názoru v súlade s jeho obsahom a s úlohou, v bode B.9. uznesenia vlády SR č. 457/2006. Preto odporúčame zvážiť výstižnejší názov materiálu, za aký považujeme napríklad: „Návrh na zriadenie sprostredkovateľských orgánov ....“; 	O	N	Názov materiálu je v súlade s uznesením vlády SR č. 457/2006. 	
	3. 	V časti 2), v bode 8 na str. 2 odporúčame zjednodušiť znenie, prípadne vypustiť slová „implementácia systému	O	A	Veta bola upravená v zmysle pripomienky.	
	4. 	Na str. 3 sú uvedené skúsenosti z realizácie OP, z ktorých vyplývajú zásadné nedostatky najmä pri hodnotení a výbere predložených žiadostí. Z materiálu však nevyplýva, aké opatrenia chce RO podniknúť na elimináciu porušovania základných princípov grantovej schémy, čo je potrebné doplniť.	O	A	Text bol opravený, skúsenosti preformulované. 	
	5. 	V texte, ktorý sa týka programu INTERREG III A na str. 3 je potrebné sprehľadniť úlohy RO a samosprávnych krajov. 	O	 N	Materiál hovorí o zriadení SORO pod RO v rámci Spoločného regionálneho operačného programu, nie je potrebné aby úlohy boli rozpísané na Interreg IIIA, v rámci materiálu sú rozpísané úlohy v rámci SROP, ktoré budú delegované na SORO. 	
	6. 	z časti „3) Pilotný projekt na samosprávnych krajoch Košice a Prešov ...“ nie je dostatočne jasná súvislosť s riešenou problematikou. Preto odporúčame doplniť aký má konkrétny (očakávaný) efekt vypracovaný pilotný projekt, podporený MVRR SR zo štrukturálnych fondov, a to vo   vzťahu k riešenej problematike;
	O	A	Text bol doplnený v súlade s pripomienkou.	
	7. 	 V časti 4 
-	na str. 5 v nadpise zrejme má byť SROP. Rovnako v l. ods. v texte „implementácie Regionálneho operačného programu“ je zrejme potrebné doplniť slovo „Spoločného“
-	na str. 6 do úloh je potrebné doplniť archiváciu dokumentov pre SO
-	v súvislosti s textom na str. 5 – 7 je potrebné doplniť vysvetlenie prečo nedôjde súčasne s delegovaním úloh a kompetencií z RO a PJ (MVRR SR) aj k personálnym presunom z MVRR SR n SO	O	A	Text bol opravený a  doplnený v súlade s pripomienkou.	
	8. 	V časti „5) Štatút úradu NUTS II“v názve „Spoločný operačný program Slovensko“ na konci prvého ods. je potrebné doplniť slovo „regionálny“. Tiež je potrebné doplniť povinnosť spracovať rokovací poriadok, a
obsah stanov je potrebné zosúladiť s § 20h Občianskej zákonníka	O	A	Text bol opravený a doplnený. 	
	9.	V časti „8) Harmonogram úloh v roku 2006“ na str. 12  je chybný pretože šípky vymedzujúce časové intervaly na plnenie jednotlivých úloh sú nesprávne vymedzené. Text „Výber TA“ je potrebné zmeniť na „Verejná súťaž na partnera	O	A	Text bol opravený. 	
	10.	V celom texte je množstvo  nevysvetlených skratiek  (napríklad SO/RO, SORO, SROP, TPS, KPP, NFP, PJ MVSSR SR, KP/PP, WEM),  ktorých zmysel nie je mimo okruhu ich používateľov všeobecne známy. Preto odporúčame doplniť materiál o prílohu so zoznamom a vysvetlením použitých skratiek. Zároveň je potrebné v celom texte zjednotiť použité skratky, lebo ak skratky SR/RO, SO a SOSR neznamenajú to isté je potrebné vysvetliť rozdiel medzi nimi. 	O	A	Text bol doplnený, jednotlivé skratky sú v texte najprv rozpísané a vysvetlené.  
	
Bratislavský samosprávny kraj	11.	 Všeobecne: Celá správa je zameraná na vytvorenie sprostredkovateľských orgánov na úrovni NUTS II a ich zapojenie do implementácie spoločného regionálneho operačného programu len v cieli Konvergencia. O tom, akým spôsobom sa bude implementovať operačný program Bratislavský kraj na úrovni NUTS II v správe nie je ani zmienka. Ak sa majú vybudovať sprostredkovateľské orgány pre implementáciu štrukturálnych fondov v programovom období 2007 – 2013 v troch územných štatistických jednotkách na úrovni NUTS II, požadujeme takýto orgán vybudovať aj na úrovni NUTS II Bratislava pre implementáciu štrukturálnych fondov pre cieľ Regionálna konkurencieschopnosť a zamestnanosť. V zmysle pôvodne deklarovaného stanoviska, ktoré odznelo na pracovných stretnutiach s MVRR SR -  „buď všetci, alebo nikto“. V poslednom odseku na strane 1 správy sa predpokladá založenie troch sprostredkovateľských orgánov na úrovni NUTS II. Na území Slovenska sú však štyri takéto územné štatistické jednotky. Žiadame preto správu doplniť o informáciu, ako bude do implementácie OP Bratislava zapojený Bratislavský kraj na úrovni NUTS II.	Z	N(S)	Rozpor bol odstránený na rozporovom konaní dňa 30. 5. 2006. Na rozporovom konaní dňa 30. 5. 2006 zástupcovia MVRR SR a BSK sa dohodli, že pripomienka bude uplatnená v rámci pracovnej skupiny na tvorbu Operačného programu Bratislavský kraj 	
	12.	K bodu 2, časť „Program iniciatívy spoločenstva INTERREG IIIA“: Žiadame správu doplniť o informáciu, že Bratislavský samosprávny kraj vykonával funkcie a činnosti informačného miesta o podmienkach programu, prijíma kópie žiadostí o NFP od žiadateľov o finančnú podporu, registruje a priebežne zadáva údaje do ITMS a vykonáva kontrolu projektových žiadostí po formálnej a obsahovej stránke.
	O	A	Bolo upravené v zmysle pripomienky 	
	13.	K bodu 2, časť „Jednotný programový dokument Bratislava Cieľ 2“,  „Skúsenosti vyplývajúce zo spolupráce“: Druhú zarážku navrhujeme nahradiť textom vystihujúcim súčasný stav pri plnení uvádzanej úlohy, a to slovami „dokončiť na Úrade Bratislavského samosprávneho kraja práce na vnútornom manuáli postupov“.
	O	A	Text bol nahradený	
	14.	K bodu 2, časť „Jednotný programový dokument Bratislava Cieľ 2“,  „Skúsenosti vyplývajúce zo spolupráce“: Žiadame vypustiť úvodné slová pred treťou zarážkou, a to „pokiaľ by mali plniť funkciu SORO“, pretože Bratislavský samosprávny kraj od začatia prípravných prác na dokumentoch na programové obdobie 2007 – 2013 prejavuje záujem o presun kompetencií a plnenie úloh v implementácií štrukturálnych fondov ako sprostredkovateľský orgán na úrovni NUTS II.	O	A	Text bol z materiálu vypustený.	
	15.	K bodu 4: Žiadame doplniť správu o návrh konkrétnych úloh delegovaných na úroveň NUTS II Bratislava v implementácii OP Bratislava a k bodom 5 a 6: Opakovane pripomíname požiadavku zriadiť sprostredkovateľský orgán na úrovni NUTS II Bratislava a požadujeme jeho zaradenie do ITMS.	O	N(S)	Na rozporovom konaní dňa 30. 5. 2006 zástupcovia MVRR SR a BSK sa dohodli, že pripomienka bude uplatnená v rámci pracovnej skupiny na tvorbu Operačného programu Bratislavský kraj. 	
	16.	K bodu 7: Žiadame správu doplniť o informáciu týkajúcu sa zdrojov a výšky finančných prostriedkov na zriadenie a činnosť sprostredkovateľského orgánu NUTS II Bratislava	O	N(S)	Materiál hovorí o zriadení SORO pod RO v rámci implementácie Spoločného regionálneho operačného programu v rámci ktorého OP nie je BSK zapojený. Pre Bratislavský kraj bude vypracovaný OP Bratislavský kraj. 	
	17.	K bodu 8: Žiadame, aby v bode 8 uvádzané kroky a termíny sa vzťahovali aj na sprostredkovateľský orgán NUTS II Bratislava.
	O	N(S)	Materiál hovorí o zriadení SORO pod RO v rámci implementácie Spoločného regionálneho operačného programu v rámci ktorého OP nie je BSK zapojený. Pre Bratislavský kraj bude vypracovaný OP Bratislavský kraj.	
Štatistický úrad 	18.	Na  používanie označovania štatistických územných jednotiek NUTS podľa Nariadenia Európskeho parlamentu a Rady (ES) č. 1059/2003 z  26. mája 2003 o zostavení spoločnej  klasifikácie  štatistických územných  jednotiek (NUTS) a jeho novely sú jednotlivé úrovne NUTS označované na regionálnej úrovni NUTS 1, NUTS 2 a NUTS 3. Na základe uvedeného odporúčame v celom materiáli slová “NUTS II“ a „NUTS III“ nahradiť slovami „NUTS 2“, „NUTS 3“.	O	A	Text bol opravený v zmysle pripomienky 	
	19.	V 1) bode materiálu odporúčame uvádzať názvy jednotlivých úradov na úrovni NUTS 2, nakoľko nie je úplne jasné, či jeden úrad nebude zastrešovať dva regióny NUTS 2, a to Bratislavský kraj a Západné Slovensko.  V návrhu sa spomínajú len 3 sprostredkovateľské orgány na úrovni NUTS 2, pričom existujú 4 úrovne NUTS 2. Informáciu, že Bratislavský kraj je vylúčený sa dozvedáme až z Harmonogramu úloh na rok 2006, ktorý je uvedený v závere správy	O	A	Text bol opravený a doplnený o konkrétne sprostredkovateľské orgány, ktorými sa ráta v rámci implementácie ROP	
	20.	Odporúčame RO a SORO pri prvom použití vypísať v plnom znení a zaviesť skratku. Upravené znenie je nasledovné: „...v delegovaní právomocí uzavretej medzi riadiacim orgánom (RO) so sprostredkovateľským orgánom pod riadiacim orgánom (SORO).“.
Materiál obsahuje veľa skratiek, ktoré odporúčame pri prvom použití vypísať v plnom znení. Napr. na str. 5. „Návrh  delegovaných úloh pre ROP“ by malo znieť: „Návrh delegovaných úloh pre Regionálny operačný program (ROP)“. Na str. 4. „Jednotný programový dokument Bratislava Cieľ 2“ by malo znieť: „Jednotný programový dokument Bratislava Cieľ 2 (JPD)“ a podobne pri všetkých ostatných používaných skratkách.	O	A	Text bol v zmysle pripomienky opravený .	
	21.	Odporúčame upraviť znenie záveru odseku takto: „...vykonávali regióny na úrovni NUTS 2 v rámci implementácie SROP:
(i)	úlohu plnohodnotných sprostredkovateľských orgánov pre vybrané aktivity pre prioritnú os 5.  Podpora...
(ii)	čiastkové úlohy spojené s implementáciou ostatných prioritných osí 1.   Infraštruktúra...“.
	O	A	Text bol opravený, pripomienky zapracované 	
	22.	Na str. 3 odporúčame upraviť znenie textu:
Veta pod nadpisom „Program iniciatívy spoločenstva INTERREG IIIA“ má znieť: „Ministerstvo výstavby a regionálneho rozvoja ako RO pre spoločenstvo INTERREG IIIA....."	O	A 	Text bol opravený, pripomienky zapracované	
	23.	Na str. 4. v bode 3) Odporúčame upraviť prvú veru pod nadpisom nasledovne: „...dokumentu na úrovni NUTS 2 - Východné Slovensko“.	O	A	Text bol opravený 	
	24.	Na str. 8, v tabuľke text k p. č. 4
Namiesto slov „stoličky pod tlačiareň“ odporúčame  uviesť slová „stoly pod tlačiareň“.
Vo všetkých troch tabuľkách (str. 8. – 9.) odporúčame doplniť na konci každej tabuľky aj celkové finančné sumy za zriaďovacie, prevádzkové náklady a predbežný odhad finančných prostriedkov.
	O	A	Text bol opravený. 	
	25.	Na str. 12: V harmonograme úloh v roku 2006 navrhujeme v druhej úlohe upraviť text z „Vytvorenie NUTS II“ na „Vytvorenie úradov NUTS 2“.	O	A	Text bol doplnený 	
Slovenská rektorská konferencia 	26.	Vypracovanie manuálov a vnútorných postupov, prípadne aj vypracovanie výzvy na predkladanie projektov by mohlo byť zabezpečené centrálne 	O	N	V rámci decentralizácii systému implementácii SORO bude mať za úlohu vypracovať manuály a výzvy na predkladanie projektov, ale samozrejme to bude centrálne riadené a pripomienkované, a SORO to vypracuje na základe odporúčaní a pripomienok RO. (pri tvorbe manuálov a výzvy SORO bude vychádzať z podkladov RO) 	
	27.	Navrhujeme doplniť zdôvodnenie uvedených počtov zamestnancov 	O	N	Počet zamestnancov je odborný odhad MVRR SR na základe skúseností s implementáciou v rámci programovacieho obdobia 2004-2006. Samozrejme ten počet bude vyrátaný na základe zadefinovaných minimálnych štandardov. 
	
Ministerstvo dopravy, pôšt a telekomunikácií SR	28.	Vláda SR uznesením č. 457 zo 17. mája 2006 schválila štruktúru operačných programov a jedným z nich je aj Regionálny operačný program (ROP). V predkladanom materiáli sa uvádza Spoločný regionálny operačný program (SPOR), preto je potrebné upraviť všetky časti predkladaného materiálu v súlade s uznesením vlády, t. j. správne uvádzať Regionálny operačný program.	O	A	Text bol opravený. 	
Nitriansky samosprávny kraj 	29.	V tejto časti dokumentu chýba obsahová jasnosť, hĺbka a  presnosť! Formulácie majú podobu len určitej deklaratívnosti. Sú v  rozpore s Predkladanou správou – minimálne vo vyjasnení si časových horizontov. Nie je presne vyšpecifikovaný počet a obsah aktivít, ktoré by boli plnohodnotne implementované na úrovni sprostredkovateľských orgánov NUTS II. Je to nutné upresniť  vo vzťahu
•	k otázke posilnenia zapojenia regiónov v novom programovacom období (aby formulácie nevyznievali naprázdno len ako „klišé pre potreby prezentácie pred EK“)
•	k plánovanému počtu zamestnancov, k vytvoreniu náplne práce pre tento počet ľudí, aby sa časom neznižovali stavy pre nepotrebnosť  
	Z	N(S)	Rozpor bol odstránení na rozporovom konaní minister a predsedovia samosprávnych krajov dňa 26. 5. 2006. 	
	30.	Text k bodu 2) je spracovaný neprofesionálne, nie sú dodržané elementárne princípy objektivity,  problémy sú paušalizované vo vzťahu k všetkým VUC. Nitriansky samosprávny kraj môže polemizovať s viacerými tézami  dokumentu a objektívne doložiť ich chybné východiská. Vytvorený je skreslený obraz o schopnosti VUC implementovať Opatrenie 3.4 OPZI, čo v konečnom dôsledku spochybňuje aj postup Riadiaceho a Sprostredkovateľského orgánu.  Bez zásadného prepracovania odmietame túto časť na str. 2. -3., ktorá je v logickom rozpore aj s tvrdením v 1. odstavmi na strane 4..
	Z	A	Text bol upravený. 	
	31.	Bod 3 - Táto časť dokumentu má popisný a konštatačný charakter – nevyvodzuje žiadne skúsenosti, zhodnotenie, poučenie, prínos,,,  - v tomto kontexte je nefunkčná	O	A	Text bol doplnený 	
	32.	V texte opraviť jednotne na ROP	O	A	Text bol opravený 	
	33.	Názov úradu NUTS II – „Sprostredkovateľský orgán NUTS II pre Spoločný regionálny operačný program“ -  názov nekorešponduje so zúženou predstavou  kompetencií len na prioritnú os 5  	Z	A	Rozpor bol odstránení na rozporovom konaní minister a predsedovia samosprávnych krajov dňa 26. 5. 2006. V texte sú zapracované pripomienky. 	
	34.	Do konca roka 2007 sa počíta so 100 zamestnancami – žiadalo by sa aspoň rámcovo graficky znázorniť organizačnú štruktúru – aká je predstava – v  Predkladanej správe sa počíta s plnohodnotnými sprostredkovateľskými orgánmi pre prioritnú os 5 od roku 2010, v Správe o zriadení sprostredkovateľských orgánov pod riadiacim orgánom na úrovni NUTS II.... sa na 1. strane hovorí o konci programového obdobia 2007 – 2013. Mätúce a nejasné ... vo vzťahu  k úlohám a počtu pracovníkov.
Predpokladá sa nákup 1 auta pre NUTS II. – str. 9.  Sme toho názoru, že v procese implementácie počas kontroly fyzickej realizácie na mieste a monitoringu po ukončení projektu bude potrebný vyšší počet aut na pracovné účely
	O	A 	Organizačná štruktúra bude vypracovaná na základe individuálnych rokovaniach na základe dohody na pracovnom stretnutí dňa 26. 5. 2006. 1ks auta bol vypustený z textu, ostala len suma. 	
	35.	Predpokladali sme, že v tomto čase sa už budú spracovávať manuály, popisy pracovných miest a pod. Meškanie nie je spôsobené VUC. Na porade 10.02.2006 v APRR bol prezentovaný návrh spôsobu zapojenia do systému implementácie ROP – termín stanovenia postupu a minimalizovaných štandardov pre vytvorenie SO/RO na úrovni NUTS II bol prisľúbený do konca marca 2006. Dokument je predložený na konci mája a obsahom nie je oveľa prínosnejší. 
	O	C	MVRR SR bere na vedomie pripomienku, ale postupuje v zmylse uznesenia vlády SR č. 457 zo 17. 5. 2006. 	
Banskobystrický samosprávny kraj 	36.	V bode 2  „Doterajšie skúsenosti z programovacieho obdobia 2004-2006“ v časti „Skúsenosti počas realizácie implementácie Opatrenia 3.4 Renovácia a rozvoj obcí OPZI“ preformulovať 	O	A	Text bol upravený 	
Košický samoprávny kraj 	37.	Str. 1, bod 1, písm. i)  kde sa uvádza „plnohodnotné sprostredkovateľské orgány pre vybrané aktivity...“ odporúčame zladiť s inými časťami materiálu, napr. s posledným odsekom na str. 1, kde sa hovorí o sprostredkovateľských orgánoch pre vykonávanie implementáciu vybraných opatrení, ako aj so str. 5, bod 4, kde sa uvádza: Cieľom návrhu je zapojiť postupným spôsobom SO/RO prioritne do implementácie prioritnej osi 5 Podpora konkurencieschopnosti..	O	A	Text bol upravený 	
	38.	Str. 2, časť Dôvody, prečo delegovať úlohy na úroveň NUTS II, štvrtý bod zhora – pre lepšiu zrozumiteľnosť textu odporúčame doplniť nasledovne: riadenie programu by v prípade 7 SO/RO na úrovni NUTS III bolo náročné na koordináciu...	O	A	Text bol upravený 	
	39.	Str. 2, bod 2 Doterajšie skúsenosti z programovacieho obdobia 2004 – 2006, odporúčame doplniť  1. vetu nasledovne: Z Rámcovej zmluvy o vzájomnej spolupráci uzavretej medzi MVRR SR a VÚC vyplynuli pre samosprávne kraje ....	O	A	Text bol upravený 	
	40.	Str. 2, bod 2, predposledný odsek, odporúčame doplniť vetu napr. nasledovne: MVRR SR ako Riadiaci orgán Operačného programu Základná infraštruktúry poskytuje metodickú pomoc zamestnancom samosprávneho kraja pri zabezpečovaní....	O	A	Text bol upravený 	
	41.	Str. 3, bod 2, časť Skúsenosti počas realizácie v rámci OPZI. Konštatovania v odrážkach obsahujú iba negatívne skúsenosti z implementácie opatrenia 3.4., pritom implementáciu opatrenia 3.4. Renovácia a rozvoj obcí metodicky usmerňovalo MVRR SR. Pokiaľ skúsenosti z implementácie opatrenia 3.4. majú byť použité ako dobrý príklad pre konštatovanie pripravenosti samosprávnych krajov pre decentralizáciu implementačného systému v ďalšom programovacom období, odporúčame preformulovať (zjemniť) niektoré konštatovania, resp. spomenúť aj niektoré dobré príklady; konštatovanie je formulované všeobecne a vzťahuje sa na všetky VÚC, čo vrhá aj nepriaznivé svetlo na usmerňovanie zo strany Riadiaceho orgánu
	O	A	Text bol upravený 	
	42.	Str. 5, bod 2.5 odporúčame preformulovať nasledovne „Spracovanie finálneho návrhu dokumentu ROP (namiesto SROP) a propagačných materiálov	O	A	Text bol upravený 	
	43.	Str. 5, posledný odsek odporúčame preformulovať nasledovne: Úlohy pre SO/RO (namiesto SROP), ktoré budú delegované na úrady NUTS II z MVRR SR...
	O	A	Text bol upravený 	
	44.	Str. 6 Úlohy delegované na NUTS II zo strany Riadiaceho orgánu sú nasledovné... - odporúčame úlohy uvedené v odrážkach preformulovať v súlade s uznesením vlády SR č. 457/2006 k NSRR SR, podľa ktorého vypracovanie manuálov, vnútorných predpisov a podobne bude metodicky usmerňovať ministerstvo; z uvedeného dôvodu odporúčame preformulovať: vypracovanie manuálov a vnútorných predpisov na základe metodického usmernenia Riadiaceho orgánu (ministerstva)	O	A	Text bol upravený 	
	45.	Str. 6, časť Úlohy delegované na NUTS II zo strany platobnej jednotky.... odporúčame preformulovať 3 odrážku: vecnú kontrolu podľa platných právnych nariadení (namiesto prácnych nariadení)...	O	A	Text bol upravený 	
	46.	Str. 7, bod 6 Materiálovo-technické vybavenie.... odporúčame preformulovať prvú vetu nasledovne: Pre zabezpečenie bezproblémovej spolupráce medzi... (namiesto V súvislosti bezproblémovej komunikácie)	O	A	Text bol upravený 	
	47.	Str. 12 Harmonogram úloh v roku 2006 – odporúčame zladiť s úlohami vyplývajúcimi z uznesenia vlády SR č. 457/2006, ktorým bol schválený NSRR SR	O	A	Text bol upravený 	
	48.	Zároveň uvádzame, že za prioritný zdroj zabezpečenia financovania nákladov- štartovacích   pre rok 2007, prevádzkových pre rok 2007, ako aj celkových finančných nákladov na SORO považujeme finančné prostriedky Operačného programu Technická asistencia, nie prostriedky technickej asistencie SROP.	O	A	Text bol upravený	
Ministerstvo financií SR	49.	V ukladacej časti návrhu uznesenia žiadame vypustiť bod B.1., ktorým sa ukladá podpredsedovi vlády a ministrovi financií zabezpečiť financovanie položky na mzdy a odvody zamestnancom NUTS II. a na kancelárske potreby v termíne do 30. novembra 2006. Z textu úlohy nie je jednoznačné, či ide o zvýšenie prostriedkov v rámci technickej asistencie na rok 2007 a ďalšie roky alebo ide o prostriedky rozpočtované v kapitole MVRR SR a je potrebné vykonať rozpočtové opatrenie na ich použitie na mzdy a odvody. V prípade, že ide o zvýšenie finančných prostriedkov zo štátneho rozpočtu, s návrhom nesúhlasíme a žiadame ich zabezpečiť z prostriedkov združovateľov, t.j. vyšších územných celkov a MVRR SR (v rámci ich rozpočtov).  	Z	A	Text bol opravený, uznesenie bolo prepracované 	
	50.	Do návrhu uznesenia vlády SR žiadame do ukladacej časti doplniť úlohu pre ministra výstavby a regionálneho rozvoja súvisiacu so zabezpečením realizácie postupu zriaďovania sprostredkovateľských orgánov pod riadiacim orgánom na úrovni NUTS II vyplývajúceho z harmonogramu úloh na rok 2006.	Z	A	Úloha do uznesenia vlády bola zapracovaná 	
	51.	V celom materiáli zosúladiť názov operačného programu s jeho názvom v Národnom strategickom referenčnom rámci Slovenskej republiky na roky 2007-2013 (SROP, resp. ROP – v materiáli sa používajú obe skratky, v rámci NSR bolo ale schválené ROP).	Z	A	V celom materiály opravené 	
	52.	Na str. 1 žiadame o vypísanie ktoré tri sprostredkovateľské orgány na úrovni NUTS II budú vytvorené	Z	A	Text bol doplnený 	
	53.	Na str. 2 v bode (5) žiadame doplniť o informáciu akou formou sa daná kontrola vykonáva – nemáme vedomosť o tom, že by akákoľvek finančná kontrola (predbežná, priebežná alebo následná) bola na tejto úrovni vykonávaná.	Z	A	Text bol opravený. 	
	54.	Materiál neobsahuje SORO pre cieľ Regionálna konkurencieschopnosť a zamestnanosť – žiadame doplniť.	Z	N(S)	Rozpor bol odstránený dňa 31. 5. 2006, materiál podľa uznesenia vlády SR hovorí o zapojenie sprostredkovateľských orgánov v rámci ROP.	
	55.	Na str. 4 žiadame doplniť informáciu o stave v akej fáze realizácie sa pilotný projekt nachádza	Z	A	Text bol doplnený. 	
	56.	Na str. 6 žiadame nahradiť text „...zo strany riadiaceho orgánu...“ textom „...zo strany MVRR SR ako riadiaceho orgánu...“. Pripomienka súvisí s pripomienkou č. 9.	Z	A 	Text bol opravený. 	
	57.	Na str. 6 žiadame vypustiť text „Úlohy delegované na NUTS II zo strany platobnej jednotky sú nasledovné“.  Platobné jednotky nebudú nič delegovať, uvedený text je zavádzajúci. Odrážky spadajúce pod uvedený text navrhujeme priradiť pod vyššie uvedené úlohy delegované z MVRR SR ako RO.	Z	A	Text bol opravený. 	
	58.	K časti 5) Štatút úradu NUTS II - V tejto časti materiálu žiadame vykonať tieto úpravy:
úrady NUTS II budú zriadené ako záujmové združenia právnických osôb podľa § 20f Občianskeho zákonníka (nie je možné odkazovať sa na § 20 Občianskeho zákonníka ani využiť všeobecný odkaz na § 18 ods. 2 písm. a) Občianskeho zákonníka, ktorý nemá normatívny, ale doktrinálny charakter)
je nevyhnutné rozlíšiť okamih založenia združenia – písomnou zakladateľskou zmluvou a okamih vzniku združenia – zápisom do registra združení vedeného na krajskom úrade podľa sídla združenia
obsah stanov združenia je potrebné zosúladiť s právnou úpravou § 20h Občianskeho zákonníka, ktorý obsahuje obligatórne náležitosti stanov združenia, t.j. názov, sídlo a predmet činnosti združenia, úpravu majetkových pomerov, vznik a zánik členstva, práva a povinnosti členov, orgány združenia a vymedzenie ich pôsobnosti, spôsob zrušenia združenia a naloženie s jeho likvidačným zostatkom. 
	Z	N(S)	Rozpor bol odstránený dňa 31. 5. 2006, sprostredkovateľské orgány nebudú záujmové združenia právnických osôb. 	
	59.	Z materiálu nie je jasný počet navrhovaných zamestnancov jednotlivých SORO; navrhované počty až do 100 zamestnancov ako aj vybavenie osobnými autami a komerčný prenájom priestorov nepovažujeme za efektívne; prenájom navrhujeme riešiť bezplatným poskytnutím priestorov zo strany VÚC.	Z	A	Text bol doplnený. 	
	60.	Navrhujeme do materiálu doplniť analýzu súčasného stavu týkajúcu sa materiálneho a personálneho vybavenia SORO a zdôvodnenie navrhovaného materiálovo-technického vybavenia a rozpočtu nevyhnutného na zabezpečenie fungovania ROP na úrovni NUTS II.	Z	N(S)	Rozpor bol odstránený dňa 31. 5. 2006, analýzy súčasného stavu bude vypracovaná a je zahrnutá v harmonograme úloh na rok 2006. 	
	61.	Na str. 11 v časti „4. krok“ žiadame vypustiť text „finančné riadenie“, nakoľko MF SR nepočíta s delegovaním úloh spadajúcich do finančného riadenia na SORO na úrovni NUTS II.	Z	A 	Text bol opravený. 	
	62.	K časti 7) Rozpočet vo väzbe na Doložku finančných, ekonomických, environmentálnych vplyvov, vplyvov na zamestnanosť a podnikateľské prostredie:
Predbežný odhad finančných prostriedkov je v časti 7) vypracovaný na jeden sprostredkovateľský orgán na úrovni NUTS II. Finančný dopad v doložke je taktiež vyčíslený na jeden sprostredkovateľský orgán napriek tomu, že sa pristupuje k vytvoreniu troch SORO na úrovni NUTS II (časť 1 Politika EÚ, str. 1). Žiadame preto upraviť a skompletizovať doložku vplyvov v časti I. Odhad dopadov na verejné financie tak, aby v nej boli vyjadrené finančné prostriedky na zabezpečenie fungovania všetkých SORO na úrovni NUTS II v rokoch 2007-2013.
Zároveň žiadame doplniť materiál o vyjadrenie, že finančné prostriedky zo štátneho rozpočtu, ktoré budú potrebné na zabezpečenie fungovania SORO na úrovni NUTS II, budú zabezpečené v rámci schválených limitov kapitoly MVRR SR na príslušný rozpočtový rok a MVRR SR nebude žiadať v tejto súvislosti zvýšenie limitu výdavkov kapitoly. 
	Z	A 	Text bol opravený v zmysle pripomienky. 	
	63.	V súvislosti s financovaním činnosti SORO je text v materiáli nezrozumiteľný a nie je možné z neho identifikovať, akým spôsobom a z akých zdrojov budú mzdové náležitosti zamestnancov SORO a ich prevádzka financovaná. Z materiálu tiež nevyplýva, akým spôsobom bude zabezpečené fungovanie SORO na úrovni NUTS II vo vzťahu k delimitácii zamestnancov (koľko zamestnancov bude oddelimitovaných z MVRR SR, koľko z VÚC). Na základe vyššie uvedeného žiadame materiál doplniť a konkretizovať. 	Z	A 	Text bol dopracovaný . 	
	64. 	V celom materiáli jednotne používať SORO príp. SO/RO /v texte je použité SORO aj SO/RO	O	A	Text bol opravený.	
	65.	V celom materiáli navrhujeme používať pojem „prijímateľ“ namiesto „konečný príjemca pomoci“. Takýto termín nemá oporu v legislatíve ES ani relevantných dokumentoch SR. 
	O	A	Text bol opravený 	
	66.	V celom materiáli jednotne používať Všeobecné nariadenie ES.	O	A	Text bol opravený.	
	67.	V celom materiáli jednotne nahradiť pojem členské krajiny pojmom členské štáty /v angl. Member States/ 	O	A	Text bol opravený.	
	68.	V celom materiáli sa používajú skratky ako napr. ROP, VUC, RRA, JPD atď., najskôr treba vypísať celý názov a do zátvorky skratku, následne sa už v ďalšom texte skratky môže používať, resp. uviesť na začiatku materiálu zoznam skratiek; v celom materiáli zjednotiť používanie skratiek resp. celých názvov	O	A	Text bol opravený.	
	69.	V celom materiáli nahradiť spojenie programovacie obdobie vo všetkých tvaroch spojením programové obdobie 	O	A	Text bol opravený